b"\n_START_ARTICLE_\nFond (stiftelse)\n_START_SECTION_\nEksempler p\xc3\xa5 fonde\n_START_PARAGRAPH_\nBlandt verdens st\xc3\xb8rste fonde er den engelske Wellcome Trust der ved grundl\xc3\xa6ggelsen i 1936 baserede sig p\xc3\xa5 Sir Henry Wellcomes formue som han opn\xc3\xa5ede gennem sit farmaceutiske firma. _NEWLINE_Fondet st\xc3\xb8tter sundhedvidenskabelig forskning og har en betydelig indflydelse i Storbritannien. Blandt andet gennem den delvise finansiering af det menneskelige genomprojekt udf\xc3\xb8rt p\xc3\xa5 Wellcome Trust Sanger Institute._NEWLINE_I 2005 gav de 486 millioner engelsk pund._NEWLINE_En anden stor fond er Bill & Melinda Gates fonden \xe2\x80\x94 en amerikansk fond der bl.a. st\xc3\xb8tter forskning i malaria. For eksempel er et malariavaccineinitiativ st\xc3\xb8ttet med over 1 milliard kroner , mens et andet vaccine-program er st\xc3\xb8ttet med 1,5 milliarder amerikanske dollars. I 2006 havde fonden en formue p\xc3\xa5 29,1 milliarder amerikanske dollars ._NEWLINE_Den nederlandske fond Stichting Ingka der st\xc3\xa5r bag IKEA har v\xc3\xa6ret anset som verdenens st\xc3\xb8rste fond. _NEWLINE_Fonden giver tilsyneladende forholdsvis f\xc3\xa5 donationer, og IKEA gruppens selskabskonstruktion er beskrevet af The Economist i forbindelse med IKEA's bestr\xc3\xa6belser p\xc3\xa5 at undg\xc3\xa5 at betale skat."